Busschn van 't nôordlik Kanadeesch Schild

De Busschn van 't nôordlik Kanadeesch Schild, zyn 'n ekostreeke uut d' ekozôone Nearctis vôgnst de Weirld Nateur-Stichtienge (WWF). D' ippervlakte van d' ekostreeke besloa 61 382 718  êktoarn  Ecoregion NA0612 : Northern Canadian Shield taiga  (WWF).<ref> [https://web.archive.org/web/20100308023603/http://www.nationalgeographic.com/wildworld/profiles/terrestrial/na/na0612.html Ecoregion NA0612 : Northern Canadian Shield taiga (Nationaleografic).]</ref> Ecoregion NA0612 : Northern Canadian Shield taiga (Global Species).. De busschn maakn dêel uut van 't bioom de boreoale busschn of de tajga van nôordlik Kanada.
Vo de grôote ekoloogiesche rykdom is d' ekostreeke e dêel van de Global 200-streeke de "Kanadeesche boreoale busschn". 

Beschryvienge
De tajga van 't nôordlik Kanadeesch Schild bezet 't zuudn van Nunavut, 't ôostn van 't Nôordwest Terrietôorjum, 't nôordôostn van Alberta en 't nôordn van Saskatsjewan en van Manitoba. De gemiddelde joartemprateure varjeert tusschn -5 °C en -8 °C.  De gemiddelde zoomretemprateure varjeert tusschn 8 °C en 11 °C, en de gemiddelde wientretemprateure schommelt tusschn -24,5 °C en -21,5 °C. De joarliksche neerslag ligt tusschn 200 mm en 400 mm. Dr zyn styf veele rotspartynn in die ekostreeke. 't Oogste punt ligt ip 490 m boovn de zêespeegle. De permafrost is nie aanêensluutnd en ysblokkn wordn van tyd toe tyd gevoenn  Ecoregion NA0612 : Northern Canadian Shield taiga (WWF)..

Plantn-weirld
De nôordgrenze van die ekostreeke komt oovrêen mê de nôordlikke boomgrenze.  D' ekostreeke zeive vormt 'n oovregangszôone tusschn de tajga en de toendra.  De busschn, styf dinne gezoajd, bestoan oofdzoaklik uut kreuple zwarte sparre (Picea mariana) en moeras-lorke (Larix laricina) woa datr ook e bitje moagre witte sparre (Picea glauca), berke, Ericaceae, wullegras (Eriophorum), korstmos en mos tusschn stoat. De natte plekn zyn deurspêkt mê polln van cyprgras (Carex), wullegras en veenmos (Sphagnum). An sommigte kantn kunn drundre ook mêer vulgruujde busbestann vormn van Ameriekoansche roatlpopliere (Populus tremuloides), boalsmpopliere (Populus balsamifera), witte en zwarte sparre en boalsm-denne (Abies balsamea'').

Beschermienge
Dr wordt geschat da apeupri 90 % toe 95 % van d' ippervlakte van die ekostreeke nog oltyd oengerept is. Mynbow-aktivieteitn zyn de belangrykste reedn van verstôorienge.

Zied ook noa

Eksterne koppliengn
 Northern Canadian Shield taiga (The Encyclopedia of Earth)
 Canadian Boreal forests (WWF - Global ecoregions).
 Northern Canadian Shield taiga. 

Verwyziengn
<references>

Categorie:Geografie van Canada
Categorie:Boreoale busschn
Categorie:Ecologie